Document ID: /roh_data/filtered/Bilingualer_Corpus_interleaved-it-rm.jsonl.gz/179

This is a text translated from Italian to Rumantsch Grischun.
Risparmiare il San Bernardino dalle 40 tonnellate

Il Governo deplora la mancanza di dichiarazioni concrete da parte della Confederazione sulle misure da adottare per trasferire il traffico merci dalla strada ai binari e torna a pronunciarsi contro le 40 tonnellate sul San Bernardino.

Il Governo prende posizione nei confronti della Confederazione in merito all'esecuzione dell'accordo bilaterale sui trasporti terrestri stipulato con l'Unione europea e alle misure relative alla libera circolazione delle persone tra la Svizzera e i Paesi dell'UE.

Come trasferire il traffico merci sui binari?

La messa in pratica dell'accordo bilaterale sui trasporti terrestri concluso con l'UE causa ai cantoni un cospicuo aumento degli oneri in quanto va incrementato il personale di polizia e degli uffici della circolazione stradale. Nei Grigioni, come nella maggior parte degli altri cantoni, è però in vigore il blocco delle assunzioni. Risulta pertanto indispensabile finanziare le spese supplementari attingendo dalle entrate della TTPCP. A tale scopo è necessario dotare i cantoni di un mandato che imponga loro di utilizzare questo importo per controlli rispettivamente provvedimenti a sostegno dell'accordo sui trasporti terrestri. Si constata con rammarico che le misure, con le quali il traffico merci dovrebbe essere trasferito dalla strada alla ferrovia, non sono ancora state concretizzate. Si chiede quindi alla Confederazione di porvi mano entro tempo utile. All'atto di suddividere le licenze per le 40 tonnellate fra i trasportatori svizzeri si propone di attuare una ripartizione fra i cantoni tenendo in considerazione l'effettivo dei veicoli e la lunghezza complessiva della rete stradale. Viene invece respinto con decisione il principio del "first come first serve". Invocando ragioni di sicurezza il Governo torna a dichiararsi fermamente contrario all'apertura dell'asse del San Bernardino agli autocarri di 40 tonnellate.

La crescita economica non va vanificata

Con riferimento alle misure a sostegno della libera circolazione delle persone tra la Svizzera e i Paesi membri dell'UE si costata che tali provvedimenti frenano in misura parzialmente rilevante la liberalizzazione a cui tanto si mira. In considerazione della pressione esercitata su salari e prezzi, che potrebbe scaturire dalla libera circolazione delle persone, la necessità di adottare dei provvedimenti è incontestata. Questi dovrebbero essere tuttavia limitati nel tempo onde poter all'occorrenza reagire e non ostacolare la sperata crescita economica.

Impedire la clonazione di esseri umani

Il Governo prende posizione nei confronti del Consigliere federale Arnold Koller circa la convenzione europea sui diritti dell'uomo e la biochimica nonché in merito al protocollo aggiuntivo sul divieto della clonazione di esseri umani. Gli aspetti ivi trattati rivestono un'importanza fondamentale tale da essere opportunamente disciplinati a livello europeo. Il Governo si dice d'accordo che il Consiglio federale sottoscriva e ratifichi le relative convenzioni. La convenzione sulla bioetica costituisce un accordo minimo dei Paesi europei affinché i diritti dell'uomo in ambito medico siano garantiti. Gli Stati firmatari hanno la facoltà di emanare ampie disposizioni di tutela; in Svizzera è attualmente in corso anche una relativa procedura legislativa.

Adeguare atti legislativi concernenti la disoccupazione

La legge federale sull'assicurazione contro la disoccupazione, rivista nel 1995 e in seguito posta in vigore gradualmente, ha portato con sé numerose innovazioni. Sono stati introdotti i centri regionali di collocamento (URC), organizzate misure di formazione e occupazione, adottato un nuovo sistema d'indennità giornaliera e creato un controllo settimanale mediante timbratura. Queste modifiche rendono necessari opportuni adeguamenti delle disposizioni di attuazione cantonali. Attualmente esse sono disciplinate in quattro atti legislativi. Allo scopo di eliminare ripetizioni e doppioni questi atti devono essere razionalizzati abrogando la legge cantonale d'introduzione e regolamentando le restanti questioni esecutive in un'ordinanza d'esecuzione emanata dal Gran Consiglio. In merito a questo progetto il Governo avvia la procedura di consultazione che si protrarrà fino al termine del mese di maggio.

Aiuti umanitari

Quale segno di solidarietà da un lato tra i cantoni alpini dall'altro tra i membri dell'Arge Alp il Governo eroga un sostegno finanziario a favore di quanti hanno accusato danni provocati dalle valanghe del mese di febbraio. Al Canton Vallese e al Tirolo (Austria) viene versato un importo di 10'000 franchi ciascuno.

Sussidi alla cultura

La formazione di musica popolare "Prättigauer Stubehöckler" e gli editori della pubblicazione "Mesolcina praehistorica - Mensch und Naturraum in einem Bündner Südalpen-Tal vom Mesolithikum bis in römische Zeit" ricevono sussidi per un ammontare complessivo di 12'500 franchi.

Dai comuni

La Scuola media di commercio viene concentrata a Coira e gestita dal Cantone (Scuola cantonale grigione). Il Governo approva un relativo contratto tra il Cantone e la Città di Coira.

La Scuola collettiva commerciale superiore presso la Scuola superiore per l'economia e il turismo è definitivamente riconosciuta quale Scuola universitaria professionale con effetto retroattivo all'inizio del 1998.

A favore di diversi progetti di edilizia stradale vengono stanziati crediti pari a circa cinque milioni di franchi.

In materia di personale

-

Remo Berther, nato nel 1970, di Tujetsch, residente a Flamatt, è nominato analista di sistemi presso l'Ufficio di informatica. Assume la sua nuova funzione all'inizio di giugno 1999. -

Giusep Quinter, nato nel 1967, di Trun, residente a Coira, è nominato collaboratore giuridico presso l'Ufficio tecnico. Assume il suo nuovo impiego ad inizio luglio 1999.

Organo: Governo

Fonte: it Cancelleria di Stato dei Grigioni

Data: 11.03.1999

Schanegiar il San Bernardino dals camiuns a 40 tonnas

La regenza na chatta naginas explicaziuns concretas da la confederaziun, cun tge mesiras ch'il traffic da martganzia duai vegnir transferì da la via sin la viafier e s'exprima danovamain encunter ils camiuns a 40 tonnas sin il San Bernardino.

Visavi la confederaziun prenda la regenza posiziun concernent la realisaziun da la cunvegna bilaterala davart il traffic sin via e binaris cun la UE e las mesiras accumpagnantas tar il traffic liber da persunas tranter la Svizra ed ils pajais da la UE.

Co vegn il traffic da martganzia sin la viafier?

La realisaziun da la cunvegna bilaterala davart il traffic sin via e binaris cun la UE porta als chantuns ulteriuras grevezzas considerablas, perquai ch'il persunal sin il sectur da la polizia e da l'uffizi per il traffic sin via sto vegnir augmentà. Tant en il chantun Grischun sco er en la gronda part dals auters chantuns exista dentant in stop da persunal. Igl è perquai necessari da finanziar ils custs supplementars or dal retgav da la TTCP. Quai pretenda ina retratga anticipada cun l'incumbensa als chantuns d'impunder quest import per las controllas resp. las mesiras accumpagnantas da la cunvegna davart il traffic sin terra. Ins constatescha cun displaschair ch'ins n'ha anc adina betg concretisà las mesiras, cun las qualas il traffic da martganzia duai vegnir transferì da la via sin la viafier. I vegn perquai pretendì da la confederaziun che quai vegnia fatg en temp util. Tar la repartiziun dal permiss da 40 tonnas sin transportaders svizzers vegn fatg la proposta che quests transports sajan da distribuir als chantuns a basa da l'effectiv da vehichels e da la lunghezza totala da las vias. Il princip "first come first serve" vegn perencunter refusà categoricamain. Per motivs da segirezza s'exprima la regenza er uss cleramain cunter in'avertura da l'axa dal San Bernardino per il traffic cun camiuns a 40 tonnas.

Betg impedir la creschientscha economica

En reguard a las mesiras accumpagnantas tar il traffic liber da persunas tranter la Svizra ed ils stadis da l'UE vegn constatà che questas mesiras restrenschan per part massivamain la liberalisaziun intenziunada. En vista a la pressiun da pajas e da pretschs che pudess daventar actuala tras il traffic liber da persunas è la necessitad da mesiras incontestada. Ellas duessan dentant vegnir limitadas temporalmain per ch'ins possia reagir en cas da basegn e per ch'ellas n'impedeschian betg il svilup economic sperà.

Scumond da clonar umans

Visavi il cusseglier federal Arnold Koller prenda la regenza posiziun concernent la cunvegna europeica davart ils dretgs dals umans e la biomedischina sco er davart il protocol supplementar davart il scumond da clonar essers umans. Ils aspects tractads èn d'in'impurtanza uschè fundamentala ch'igl è cunvegnent da reglar quests sin plaun europeic. La regenza è d'accord ch'il cussegl federal suttascriva e ratifitgescha las cunvegnas correspundentas. La cunvegna davart la bioetica è in consens minimal dals pajais europeics per mantegnair ils dretgs dals umans sin il sectur medicinic. Ils stadis che suttascrivan pon relaschar disposiziuns protectivas pli restrictivas. Er la Svizra sa chatta actualmain en il process d'ina legislaziun correspundenta.

Adattar ils decrets davart la dischoccupaziun

La lescha davart l'assicuranza federala da dischoccupads, revedida 1995 ed alura messa en vigur en etappas, ha purtà differentas novaziuns. Uschia han ins introducì ils centers regiunals d'intermediaziun da lavur (CRIL), organisà mesiras da furmaziun e d'occupaziun, installà in nov sistem da schurnadas ed abolì la controlla emnila da bul. Tras questas midadas daventi necessari d'adattar correspundentamain las disposiziuns executivas chantunalas. Quellas èn actualmain regladas en quatter decrets. Per evitar repetiziuns e duplicitads duain quests vegnir concentrads. Quai succeda tras l'aboliziun da la lescha introductiva chantunala e la reglamentaziun da las dumondas d'execuziun restantas en in'ordinaziun executiva dal cussegl grond. La regenza avra la procedura da consultaziun da quest project che dura fin la fin da matg.

Agid umanitar

Sco segn da solidaritad tranter ils chantuns da muntogna d'ina vart e tranter ils commembers da la Arge Alp da l'autra vart conceda la regenza in sustegn finanzial a las victimas dals donns da lavinas dal favrer 1999. En quest senn vegnan pajads or mintgamai 10'000 francs al chantun Vallais ed al pajais Tirol (Austria).

Contribuziuns culturalas

La gruppa da musica populara "Prättigauer Stubehöckler" ed ils editurs da la publicaziun "Mesolcina praehistorica - Mensch und Naturraum in einem Bündner Südalpen-Tal vom Mesolithikum bis in römische Zeit" obtegnan contribuziuns da total 12'500 francs.

Da las vischnancas

La scola media commerziala vegn concentrada a Cuira e manada tras il chantun (scola chantunala grischuna). La regenza approva in contract correspundent tranter il chantun e la citad da Cuira.

La scola superiura cumplessiva da commerzi a la scol'auta per economia e turissem a Cuira vegn renconuschida definitivamain sco scola professiunala superiura, e quai cun effect retroactiv a partir da l'entschatta 1998.

Il project da construcziun per il stgalim superiur communabel Trin/Tumein a Tumein vegn approvà definitivamain cun indicaziuns.

Las revisiuns parzialas da la lescha da construcziun da Tavau e da la planisaziun locala da Rueun vegnan approvadas. Per differents projects da construcziun da vias en il chantun vegnan concedids credits da total circa tschintg milliuns francs.

Fatgs da persunal

-

Remo Berther, naschì 1970, da Tujetsch, domicilià a Flamatt, daventa analist da sistem tar l'uffizi d'informatica. El cumenza l'entschatta zercladur 1999. -

Giusep Quinter, naschì 1967, da Trun, domicilià a Cuira, daventa collavuratur giuridic tar l'uffizi da construcziun bassa. El cumenza sia lavur l'entschatta fanadur 1999.

Gremi: regenza

Funtauna: rg chanzlia chantunala dal Grischun

Data:11.03.1999